text:
उक्त बात मिथिला विकास परिषद् कोलकाता केर कार्यालय मे मंगलदिन सांझ प्रसिद्ध नाट्य-निर्देशक आ अभिनेता दयानाथ झा कहलनि. परिषद् द्वारा हुनक स्वागत आ वर्तमान महानगरीय स्थिति सं अवगत कराओल गेल.
दयानाथ झा उपस्थित लोकनि कें अपन आरंभिक नाट्य जिनगीक विषय मे बतओलनि. ओ कहलनि जे तहिया नाट्यकर्म गतिविधि कें बल प्रदान करबाक उद्देश्य सं होइत छल मुदा धीरे-धीरे महानगर एहि विधा मे नीक काज कयलक. बहुतो नव-नव मंच आ निर्देशक बहार भेलाह। बहुत रास नाटक मंचित भेल. ओ कहलनि जे कलकत्ता छूटल आ नाट्य संगी सभ सेहो बिसरि गेलाह.
वर्तमान मे हैदराबाद प्रवास मे रहनिहार दयानाथ झा कहलनि जे ओतय एक साहित्यिक मंच सक्रिय अछि. ओकर सफल सञ्चालनक बाद हुनक इच्छा छनि एक नाट्य मंच केर स्थापना करब. ओ कहलनि जे उमर केर एहि पड़ाव पर ओतेक बेसी उर्जावान रहब संभव नहि भ' पबैत अछि.
मिथिला विकास परिषद् केर राष्ट्रीय अध्यक्ष अशोक झा मिथिमीडिया कें जनओलनि जे दयानाथ झा हुनका सभ कें हाथ ध' मंच पर ल' गेल छथि. नाटक करबाक हेतु निर्देशन-अभिनय हिनके सं भेटल अछि. पूछल गेल पर जे प्रस्तावित नाट्य-महोत्सव मे दयानाथ झा उपस्थित होयताह? त' अशोक झा बतओलनि जे उद्घाटन दिन हिनक उपस्थिती निश्चित नहि अछि मुदा महोत्सव केर आन दिन ई उपस्थित रहताह.
ज्ञात हो जे दयानाथ झा, गुणनाथ झा आदि लोकनि कलकत्ता मे रंगकर्म कें प्राण फूंकने रहथि. आजुक परिदृश्य मे देखी त' मिथिला विकास परिषद् सहित कोकिल मंच, मिथियात्रिक-झंकार आदि संस्था रंगमंच हेतु सक्रिय अछि. संगहि मिथिला विकास परिषद् नाट्य महोत्सव क' रहल अछि जकर उद्घाटन 21 अप्रैल कें महाजाति सदन मे अशोक झा लिखित-निर्देशित नाटक 'कमउआ पूत' केर मंचन सं होयत. महोत्सव मे विभिन्न ठाम केर संस्था द्वारा सेहो नाटक खेलल जायत.


c: text/html

text:
आकृति:कि अहाँक मालुम अछि?
- ... डोनाल्ड ट्रम्प संयुक्त राज्य अमेरिकाक ४५अम आ वर्तमान राष्ट्रपति छी ।
- ... नरेन्द्र मोदी गणतन्त्र भारतक १५हम आ वर्तमान प्रधानमन्त्री छी ।
- ... पृथ्वीक जन्म लगभग ४६० करोड़ वर्ष पूर्व भेल छल ।
- ... मैथिली भाषा बोलनिहार व्यक्तिसभक अनुसार विश्व भरिमे २६अम स्थानमे अछि ।
- ... नेपालक पहिल विमान चालक महिला रक्षा राणा छी ।
- ... जिमी वेल्स एक मुक्त विश्वकोश विकिपिडियाक सह-संस्थापक छी ।
- ... जानकी मन्दिरकें नौलखा मन्दिर सेहो कहल जाएत अछि ।
- ... मैथिली विकिपिडिया एक मुक्त विश्वकोश जे सब कियो लिख सकैत छी । मैथिलीमे २०१८ सितम्बर ३० धरि १२,९४२ लेख अछि ।

robotstxt: allowed

filter: keep


text: खगड़िया जकां एकटा नाव दुर्घटना दरभंगा के कुशेश्वरस्थान मे सेहो भेल अछि. एहि ठाम सेहो मेला देखि घर लौटय वाला लोक नदी मे डूबि गेलखिन्ह. एहिठाम पिसरिया गाम के लोक कुशेश्वरस्थान सं दुर्गापूजा के मेला देखि गाम जा रहल छलखिन्ह. छोटका नाव छल. मुदा ओहि पर 17 लोक चढ़ि गेलखिन्ह. नाव कनि दूर गेल कि जोर सं आन्हर आबि गेल जेहि सं लोक सभ हड़बड़ा गेलखिन्ह आओर नाव बेसंभारि भ गेल. सिआन लोक त तैर क बाहर भ गेलखिन्ह मुदा महिला...बच्चा सभ अपना के नहि बचा पएलखिन्ह. प्रशासन के लोक सभ पहुंचि गेल छथिन्ह. मुख्यमंत्री एहि घटना पर दुख जतएलखिन्ह आओर मृतक के परिवार के डेढ़-डेढ़ लाख रुपया के मुआवजा देबय के घोषणा कएलखिन्ह. पूजा देखल के खुशी पल भर पूरा गाम के लेल दुख लs कs आबि गेल.


text:
'डाक टिकट पर पाग सजल' गीत आइ-काल्हि लोकक ठोर पर अछि. एहि गीत कें मिथिलाक पारंपरिक लोक गायक मानवर्धन कंठ अपन स्वर सं सजओने छथि. एहि गीतक माध्यम सं मिथिलावासी लोकनिक हर्ष आ भावना कें देखोल गेल अछि, संगहि सरकारक प्रति आभार व्यक्त कएल गेल अछि. ज्ञात हो जे ई गीत मिथिलालोक फांउडेशन द्वारा सोशल मीडिया पर जारी कएल गेल अछि. मिथिलाक पाग कें डाक टिकट पर स्थान भेत्लाक बाद ई गीत जारी कएल गेल, जकरा खूब देखल-सुनल जा रहल अछि.
गायक मानवर्धन कंठ कहलनि जे मिथिलालोक फांउडेशनक अथक प्रयास सं मिथिला पाग कें राष्ट्रीय पहिचान भेटल अछि, जाहि सं देश-विदेश मे पाग पर चर्चा होमय लागल अछि. ओ कहलनि जे मिथिलाक सभ्यता-संस्कृति माछ, मखान और पान अछि मुदा मिथिलाक सांस्कृतिक प्रतिक चिन्ह पाग अछि.
ज्ञातव्य अछि जे मिथिलालोक फाउंडेशन किछु साल सं मिथिलाक समाजिक, आर्थिक एवं सांस्कृतिक उत्थान हेतु 'पाग बचाउ अभियान' राष्ट्रीय स्तर पर चला रहल अछि. एहि अभियान सं देश-विदेश मे पसरल एक करोड़ सं बेसी मैथिल जुड़ल छथि. फलतः सरकारक धियान एहि दिस गेल आ डाक टिकट जारी कएल गेल. मिथिलालोक फांउडेशन दिस सं दिल्ली आ बिहार मे पाग मार्च निकालल गेल छल. एकर संगहि दिल्ली सं देवघर धरि सैकड़ो पाग कावरियां गेल छल. एम्हर आबि क' पागक उपयोग बढल अछि आ लोक पाग पहिरब बेसी क' देलनि अछि. एतेक धरि भेल जे आब विधायक लोकनि विधानसभा मे पाग पहिरि क' पहुंचलाह. केन्द्र सरकार पाग टिकट जारी क' मिथिलाक एहि पहिचान कें सम्मानित केलक अछि.
मिथिलालोक फाउंडेशनक चेरयमैन डॉ. बीरबल झा केर कहब छनि जे मिथिलालोकक तहति चलि रहल कार्यक्रम 'पाग बचाउ अभियान' सं प्रवासी मैथिल कें सेहो हुनक मूल संस्कृति सं जोड़बाक प्रयास कएल जा रहल अछि, जाहि सं देशक संस्कृति मजगूत होयत, संगहि समाजिक समरसता एवं अर्थव्यवस्था पर अपेक्षित प्रभाव पड़त.
डॉ. झा कहलनि जे मिथिलालोक प्रवासी एवं स्थानीय मैथिल सबहक बीच सेतुक काज क' रहल अछि. पाग मिथिला सभ जाति, समुदाय केर पहिचान अछि. ई मिथिला संस्कृतिक प्रतीक अछि. संगहि ओ समस्त मिथिलावासी सं पत्राचार मे पाग डाक टिकटक प्रयोग करबाक अपील केलनि, जीहि सं एहि प्रतीक कें बेसी बढ़ावा भेटि सकतै.
ई मिथिमीडिया संपादन विभागक सदस्य छथि जे अपने लोकनि हेतु मातृभाषा मैथिली मे विभिन्न विषयक स्तरीय कंटेंट उपलब्ध करबैत छथि. मैथिली भाषाक प्रचार-प्रसार हेतु हमरा लोकनि अपने सं सहयोगक अपेक्षा रखैत छी. चलू संगे किछु डेग जे वेब पर मैथिली कें बेहतरी दिस ल' जाएत. मैथिली कंटेंट विषयक विशेष जनतब हेतु इमेल माध्यम सं सोझे संपर्क क' सकैत छी.


text:
पटना मेट्रो केर रिपोर्ट तैयार, दू माहक भीतर होयत शिलान्यास
पटना । राजधानी पटना मे राज्य सरकार द्वारा मेट्रो ट्रेन निर्माण परियोजना पर तेजी सं काज कयल जा रहल अछि। जं सब किछु ठीक ठाक रहल त सितंबरमे मेट्रो परियोजनाक शिलान्यास कैैल जायत । एहि आधारपर नगर विकास आ आवास विभाग 15 जून कए पटना मेट्रोक डीपीआर केंद्र सरकार कए सौंपबाक निर्णय केलक अछि । मेट्रोक डीपीआर बनाबए वला राइट्सकें रिपोर्ट सौंपबाक दिशा निर्देश देलक अछि।
नगर विकास आ आवास मंत्री सुरेश शर्मा एहि बीच दिल्ली मे आवास आ शहरी विकास मंत्री हरदीप सिंह पुरी सं मेट्रो परियोजना पर भेट केलनि आ विस्तार स चर्चा केलनि । केंद्रीय मंत्री पुरी कहलनि जे पीपीपी मोड स पटना मेट्रोक निर्माण कैैल जायत। एहिमे राज्य सरकारक 50-50 प्रतिशत हिस्सेदारी 10 फीसद केंद्रीय अनुदानक आधार पर प्रस्ताव उपलब्ध कराओल जायत, ताकि 2 माह मे एहि परियोजनाक शिलान्यास कैैल जा सकय ।
ओतहि दोसर दिस केंद्रीय मंत्री कए बिहार स स्मार्ट सिटी मे चयनित शहरक प्रगति रिपोर्ट स सेहो अवगत करौलनि । ओ पहिल चरण मे चयनित भागलपुर स्मार्ट सिटीक प्रगति पर सख्त नाराजगी जतौलनि ।


text:
- करण समस्तीपुरी
"छौंरी पतरकी गे........ गोरिया खेतबा के आरी.... काहे मारे गजब पिहकारी.... !!" गोर दक-दक भरल-पुरल शरीर, माथ पर जटा, हाथ मे डिबिया लेने आ तोतर आवाज मे इएह गीत के तान छोडैत घर से बथान पर जाएत जटा झा के प्रति पता नहि कोना हमरा मोन मे लगाव उत्पन्न भए गेल. जटा झा के वयस हमरा से इएह कोनो सात-आठ साल बेसी रहल होयतन्हि आ हुनक घर से बथानक बाट मे हम्मर घर एखनहु अवस्थित अछि. ओना त’ जटा झा के ई विशेषता छैन्ह जे ओ कखनो अप्पन मुंह बंद कए नहि चलैत छथि. भन्ने आवाज मे तोतर लागौक मुदा गीत के तान नहि मद्धिम होअ' देता. नित्य सांझ के दूर से आबैत जटा झा के छौंरी पतरकी.... के अलाप सुनैते हम अप्पन दलान पर चलि आबि आ आँखि से ओझर भेला उपरांतो हुनक सुर-लहरी ओही ठाम ठार भए सुनय के प्रयास करैत रहैत छलहुँ. धीरे धीरे समय बदलैत गेल, गीत बदलैत गेल मुदा जटा झा के अंदाज नहि बदलल. हाँ, हुनक माथक जटाक जगह कटिनगर केश लए लेलक, डिबियाक जगह हाथ मे लालटेन आबि गेल, गोरकी पतरकी के जगह गोरी है कलाइयाँ आ छत पे सोया था बहनोई आबि गेल मुदा जटा झाक ठेठी मे कोनो परिवर्तन नहि ! कालांतर मे वर्ग-प्रोन्नति परीक्षा मे बराबर फेल होएत-होएत जटा झा सतमा क्लास मे हम्मर सहपाठी बनि गेलथि. फेर त’ नियम सँ प्रातः दस बजे स्कूल जाए लेल बजाबो खातिर नित्य प्रति हमरा ओही ठाम आबि जाथि आ तेकर बाद दुन्नु गोटे साथे स्कूल जाई आ आबि ! स्कूलक परीक्षा मे जटा झा केँ हम्मर कॉपी देखि क’ लिखय के पूर्ण छूट छलन्हिये, अप्पन प्रश्न-पत्र के निपटा हम स्वयं अप्पन हाथ सँ सेहो हुनक कॉपी मे लिखी दियैक. तैं जटा झा सतमा सँ ल’ क’ नवमा क्लास धरि बेरोक-टोक पास होएत चलि गेलाह. शिक्षक-वृन्द सेहो जटा झाक सफलताक रहस्य सँ अनभिज्ञ नहि छलाह ! खैर पढाई लिखाई के गोली मारू आ सुनु एक गोट मजेदार गप्प !
बात अछि जखन हम सभ नवमा क्लास मे छलहुँ ! दशहरा मे गाम मे नाटकक आयोजन भेल छल. जटा झा ओरे सौं गीत-नाटक के अंध प्रेमी छलाह ! साओनक झूला मे मंदिर पर होमय वाला नाटक मे तेरहों राति जाइथ. राजा भरथरी स’ ल’ के सुल्ताना डाकू धरि कतेको नाटक के संवाद हुनका मुंह-जवानी रटल छलन्हि. आ जखन अप्पन तोतराह बोली मे ओ संवाद के भाव आ अभिनय के साथ बाजब शुरू भए जाथि त’ केहन सँ केहन गंभीर व्यक्ति के हंसी छुटी जाइक ! तखन दशमी मे नाटक के बात सुनि जटा झाक ख़ुशीक ठेकान नहि रहल. चट पता केलथि जे नाटकक आयोजक आ निर्देशक के छथि आ फट अप्पन अभिनय क्षमता के परिचय दए नाटक मे पाट प्राप्त करय के जोगार मे भीर गेलाह. निर्देशक महोदय सेहो सोचलाह कि जटा झा त' स्वयं जीवंत कॉमेडी छथि त' किए नहि कुनो सीन मे हिनक स्टेज पर चढा के दर्शक के गुदगुदैल जाय ! मुदा जटा झा के कहब जे बिना लिखल संवाद भेंटने हम अभिनय कोना करब ? से हुनका एक गोट कागज़ पर चारि लाइन लिख के देल गेल जे इएह थीक अहांक संवाद ! फेर जटा झा ओकरा मोन लगा के रटय लगलथि ! आ रोज राति मे ओकर रिहर्सल करए लेल ससमय निश्चित स्थान पर पहुँचि जाइथ. एहि तरहे नाटकक राति सेहो आबि गेल. आई जटा झाक जनम भरि सँ संचित अभिलाषा पूरय बला छलैन्ह. बेचारे सांझ मे भगवती के प्रणाम क’ अप्पन सफलता के कामना कय नाटक स्थल पर पहुँचि गेलाह ! झट द' एस्नो पावडर पोतवा के तैय्यारो भ' गेल्लाह. आब इंतिजार छलैन्ह त ओहि दृश्य के जाहि मे स्टेज पर हुनक एंट्री छलैन्ह. ओना जटा झा अप्पन प्रदर्शन के प्रति पूर्ण आश्वस्त छलाह. देखैत देखैत ओ दृश्य सेहो आबि गेल. डाकू सुरजन सिंह ओहि मार्ग स’ जाए बला सभ लोक के लुटी रहल छल. जे दिअ' मे आना-कानी कराए तेकरा खूब कए मारि रहल छल. टखने जटा झाक जोरदार एंट्री भेल.
डाकू सुरजन सिंह : अरे कौन है ? मालुम नहीं इस रास्ते से जो भी जाता है वो पहले सुरजन सिंह को चढाबा चढाता है !
जटा झा : अरे ! मारुम त' है ! मगर आपको मारुम नहीं कि हम त गरीब ब्रह्मण हूँ ! पूजता हूँ त' खाता हूँ नै त भुखरे सो जाता हूँ !!
डाकू : अरे बदजात ! सुरजन सिंह से जवान चलाता है ! चल जो भी है रख इधर !
जटा झा : भए हमरा पास त' एहे एगो पोथी आ एगो रोतकी (लोटकी) है. लो, अगर एहे र’ के आपका पेट भर जाए त' ख़ुशी से रे रो ! रेकिन याद रखो एगो गरीब बाभन का करपाना तुमको पड़ेगा !!
डाकू : अरे मुर्ख ! तुम्हारी आह तो मुझे बाद मे लगेगी ! ले पहले मेरी बन्दूक की आह संभाल !
एते कहि सुरजन सिंह अप्पन डाँर मे खोसल बन्दूक खींचि जटा झा पर तानि देलक.
बेचारे जटा झा लागलथि चिचिआबय. आ ले लूत्ती ! आब देखाला ना ताब फटाक स’ स्टेज सँ कुदि पडलथि. बेचारेक पैर माइक के तार मे ओझारयल आ झाजी अगिला पांतिक दर्शक सभक बीच मे धराम स’ खसलथि ! लोक सभ त’ हँसैत हँसैत पेट पकडि लेलक आ एम्हर जटा झा लोर-झोरे भरल लगलथि आयोजक आ निर्देशक कें गरियाबे ! लोक पुछलकन्हि जे एना किए केलियैक त' बेचारे कनैत-कनैत कहलाह जे देखलियैक नहि ओ बुरि डकुबा के केना फट द' बन्दूक तानि देरकै से .... ! ई त' जानि के हमरा अहाँ सभ फांसी पर चढेलहुँ ! एखन जौं स्टेज स’ कुदि के जान नहि बचाबितौंह त' सार गोरिये ने मारि देत रहे..... लोक सभ कहलकन्हि जे जाऊ पंडी जी, ई त ड्रामा ने छैक. मुदा जटा झाक तर्क सेहो कुनो कमजोर नहि छल. कहलाह जे ई त हम अहाँ ने बुझई छि़यैक जे ई ड्रामा छैक. जौं ओ सार डाकुबो ई बात बुझितैक तहन बन्दूक थोड़े निकालितई... आ कनेक देर ले मानि लेल जाऊ जे ओहो बुझि जेत्तैक जे ड्रामा छैक मुदा गोली बन्दूक बुझई छैक जे ई ड्रामा छैक ?? एखन जौं गोली छूटि जैतै तहन त' हम्मर प्राण गेल्ले छल....
हा..... हा....... हा ....... हा........... हा.........
जटा झा के ई जवाब पर तेहन ठहक्का बजरल जे नाटक मे मशगूल पात्र आ दर्शक सभ चौंक उठलाह ! लोक सभ हँसैत हँसैत कहे लागल कि जटा झा भारी बुरि छथि. मुदा हम आई सोचै छी जे गामक बुरिबक जटा झा के सेहो ई गप्प बुझल छलैन्ह जे गोली बन्दूक नाटक आ खेल नहि बुझैत छैक... काश ई बात आई देश, प्रान्त, भाषा जाति आ धरमक नाम पर खूनक होरी खेलय बला आतंकवादी आ अत्याचारी सेहो बुझैत जे गोली बन्दूक अप्पन पराया नहि बुझैत छैक तहन फेर बाते कि... काश ई बात जौं ई व्याभिचार के प्रश्रय दिअ' बला धर्म आ समाजक ठेकेदार तथाकथित नेता लोकनि बुझि जैतैथ तहन त' धरतीये स्वर्ग भए जाएत... मुदा ई सभ जटा झा जेकाँ बुरिबक थोड़े छैथ कि हिनका पता रहतन्हि जे गोली बन्दूक किछु नहि बुझैत छैक.......... आ पाठक लोकनि ! एक बात सुनि लिअ' ! ई गप्प पढ़ी अहाँ सभ हमरा पर गोली बन्दूक नहि तानब... किए त हम अहाँ बुझई छिईक मजाक मुदा गोली बन्दूक थोड़े बुझैत छैक !!


text:
पटना। मानव संसाधन विकास मंत्री पीके शाही कहला अछि जे मौलाना मजहरुल हक अरबी आ फारसी विश्र्वविद्यालय क भवन नेउरा मे बनत। एकरा लेल 25 एकड़ जमीन हासिल करि लेल गेल अछि। ओ इ सेहो कहला जे अलीगढ़ मुस्लिम विश्र्वविद्यालय (एएमयू) क शाखा क लेल किशनगंज मे देल गेल तीनू भूखंड कए लिंक रोड स जोड़ल जा रहल अछि। जमीयत उलेमा क एकटा प्रतिनिधिमंडल स भेंट करैत शाही कहला जे एएमयू क लेल देल गेल जमीन पर बसल करीब 25टा परिवार कए अन्य स्थान पर बसा देल जा रहल अछि। सरकार एएमयू क शाखा क स्थापना क लेल हर संभव मदद देबा लेल तैयार अछि।
मुख्य पृष्ठ समाचार नेउरा मे बनत अरबी-फारसी विवि परिसर


text:
मूल भारोपेली भाषा
मूल भारोपेली भाषा जकरा प्रोटो-इन्डो-युरोपेली भाषा (अंग्रेजी: Proto-Indo-European) सेहो कहल जाइत अछि, भाषावैज्ञानिकसभद्वारा समुचा भारोपेली भाषा परिवारक सम्पूर्ण भाषासभक एकमात्र प्राचीन जननी भाषा मानल जाइत अछि । मानल जाइत अछि की एकरा प्राचीन कालमे मूल-हिन्द-युरोपेली लोक बजैत छल, मुदा ई भाषा हजारो वर्ष पूर्व सँ पूर्ण रूप सँ लुप्त भऽ गेल अछि । बहुत रास भारोपेली भाषासभक सजातीय शब्दसभक एक-दोसर सँ तुलनाक बाद भाषावैज्ञानिकसभद्वारा एकरा लुप्त भाषाकें पुनर्निर्माण केनए अछि जहि सँ एकर शब्दसभक अनुमान लगाएल जाए सकैत अछि । सम्पूर्ण ज्ञात भारोपेली भाषाओँसभमे सँ संस्कृत मात्र ई मूल-हिन्द-युरोपेली भाषाक सभसँ निकट अछि ।
भाषावैज्ञानिक अनुमान ई अछि की मूल भारोपेली भाषा लगभग ३७०० इशा पूर्वधरि बाजल जाइत रहल अछि आ फेर ओकर विभिन्न भाषासभमे खण्डन होमए लागल । ई तिथिकें सम्बन्धमे विद्वानसभमे हजार वर्ष एमहर-उमहर धरिक आपसी मतभेद अछि । ई बात पर सेहो बहुतेक अवधारणासभ अछि की ई भाषाकें बाजनिहार कतय रहैत छल, मुदा बहुत रास पश्चिमी विद्वान् कुरगन अवधारणामे विश्वास रखैत अछि । कुरगन अवधारणाक अनुसार ई भाषाकें बाजनिहार मूल-हिन्द-युरोपेली लोक पूर्वी युरोप आ पश्चिमी एसियाक किछ भागमे फैलल पोन्टिक-क्यास्पियन स्तेपीक क्षेत्रमे रहैत छल । आधुनिक युगमे विलियम जोन्स पहिल विद्वान् छल जे संस्कृत, प्राचीन युनानी आ ल्याटिन भाषासभमे समानतासभ देख ई दावा केनए छल की ई सम्पूर्ण एके टा मूल-हिन्द-युरोपेली भाषा सँ उपज भाषासभ छी । बिसम शताब्दीक शुरुआत धरि भाषावैज्ञानिकसभक परिश्रम सँ मूल-हिन्द-युरोपेली भाषाक चित्रण बहुत हद धरि कएल जाए चुकल छल, जहिमे छोट-मोट सुधार लगातार होइत रहल अछि ।


text:
3.17 पुरना चाउर
आइ जखनसँ मकान मालिक रेन्ट बढ़बैक बात केलकै तखनेसँ सुलेखाक माँथ दर्द क' रहल छलै ।एकटा मध्यम वर्गीय परिवार लेल शहरमे रहब कोनो हल्लुक बात त' नहियें छै ।2017 मे जखन घरपर भैयारीसँ झगड़ा क' शहर आएल छलै तखन रेन्ट मात्र पाँच हजार लागै छलै ।सुलेखाक पति सेहो प्राइवेटोमे 20-25 हजार कमा लैत छलै ।जिनगी मजामे कटै छलै ।दिनानुदिन बाल-बच्चा बढ़ैत गेलै आ तकरे संग बढ़ैत गेलै महगाइ, घरक खर्चा आ मकानक रेन्ट ।मुदा एकर वनिस्पत आमदनी नै बढ़लै ।प्राइवेटक काज त' फिक्स रेटपर होइते छै।मुदा खर्चा ...फिक्स थोड़े छलै।बोझ बढ़िते जा रहल छलै । स्थिति ई छै जे एखन जनवरी 2045 मे मकान बला सुना गेलै जे आब रेन्ट पचास हजार लागतै ।ई सुनितहिं सुलेखाक मोन भरिया गेल छलै ।की करी, की नै करी ?किछु फुराइत नै छलै ।खूब सोचि-बिचारि क' सुलेखा गामपर फोन लगेलक "दीदी, की करियै ?आब शहरमे रहनाइ आ एकर बोझ उठेनाइ पहाड़ जकाँ लागि रहल छै ?"
बड़की दियादनी सभ बात बुझि गेलै ।साहस दैत कहलकै,"चिन्ता नै करू कनियाँ, सब किछु बेच देलाक बादो घरारी त' बचल अछि ।पुरना बात सभ बिसरि क' आबि जाउ ।सब दिनसँ पुरने चाउरक पथ पड़ै छै ।घरारी अहाँक बाट जोहि रहल अछि ।"
सुलेखाक आँखि नोरा गेलै ।फोन काटलक आ पैकिंगमे लागि गेल ।


text:
पटना। मोतिहारी क मामला शांत भेल त आब पटना विश्वविद्यालय कए केंद्रीय विवि बनेबाक मामला राजनीतिक रंग लैत जा रहल अछि। एक दिस जतए भाजपा आ जदयू एकर मांग क केंद्र कए कटघरा मे ढार करबाक कोशिश केलथि अछि ओतहि राजद आब राज्य सरकार कए चुनौति देलक अछि जे अगर वो एहि विवि लेल जमीन दथि त केंद्र स लडबा लेल ओ राज्य सरकारक संग होएत। राजद क वरीय राष्ट्रीय उपाध्यक्ष सांसद रघुवंश प्रसाद सिंह कहला जे मुख्यमंत्रीक कहब अछि जे सरकार काज करैत अछि आ बयानबाजी विपक्ष करैत अछि। जखन कि पटना विश्वविद्यालय कए केंद्रीय विश्वविद्यालय क दर्जा देबाक मसला पर मुख्यमंत्री नीतीश कुमार मात्र बयानबाजी क रहल छथि। ओ कहला जे राज्य सरकार अगर जमीन क व्यवस्था करबा लेल तैयार अछि त एक मासक भीतर केंद्र स लडि कए पटना विवि कए केंद्रीय विवि क दर्जा दिया देब।
श्री सिंह कहला जे सात साल बीत गेल एनडीए शासन कए। पटना विश्वविद्यालय कए केंद्रीय विश्वविद्यालय क दर्जा देबाक संबंध मे सरकार क स्तर स केंद्र कए कोनो पत्र नहि गेल। एकर विपरीत 1985 स 2005 तक राज्य सरकार क स्तर स केंद्र लग लगातार पत्र पहुचैत रहल। तत्कालीन राज्यपाल बूटा सिंह, पटना विश्वविद्यालय कए तत्कालीन कुलपति शेषाद्रि ,डा. श्यामलाल क समय मे केंद्र कए पत्र गेल। ओ कहला जे छात्र क काज पढाई करब अछि जखनकि सरकार द्वारा छात्र अधिकार रैली क आयोजन कैल जा रहल अछि। विश्वविद्यालय स ल कए विद्यालय तक मे शिक्षक क पद रिक्त अछि। एहि पर कोनो ध्यान नहि अछि। ओ सरकार पर सर्वशिक्षा आ राष्ट्रीय स्वास्थ्य मिशन क राशि क उपयोग नहि करबाक, चिकित्सकक पद रिक्त रखबाक आरोप लगेलथि। ओ कहला जे केंद्र द्वारा पांचटा एम्स क स्थापना आ मुंगेर आ पूर्णिया प्रमंडल मे विश्वविद्यालय खोलबाक मांग केलथि।
maithili news, mithila news, bihar news, latest bihar news, latest mithila news, latest maithili news, maithili newspaper
नीतीश जमीन दथि, हम लडबा लेल छी तैयार : रघुवंश
पटना। मोतिहारी क मामला शांत भेल त आब पटना विश्वविद्यालय कए केंद्रीय विवि बनेबाक मामला राजनीतिक रंग लैत जा रहल अछि। एक दिस जतए भाजपा आ जदयू एकर मांग क केंद्र कए कटघरा मे ढार करबाक कोशिश केलथि अछि ओतहि राजद आब राज्य सरकार कए चुनौति देलक अछि जे अगर वो एहि विवि लेल जमीन दथि त केंद्र स लडबा लेल ओ राज्य सरकारक संग होएत। राजद क वरीय राष्ट्रीय उपाध्यक्ष सांसद रघुवंश प्रसाद सिंह कहला जे मुख्यमंत्रीक कहब अछि जे सरकार काज करैत अछि आ बयानबाजी विपक्ष करैत अछि। जखन कि पटना विश्वविद्यालय कए केंद्रीय विश्वविद्यालय क दर्जा देबाक मसला पर मुख्यमंत्री नीतीश कुमार मात्र बयानबाजी क रहल छथि। ओ कहला जे राज्य सरकार अगर जमीन क व्यवस्था करबा लेल तैयार अछि त एक मासक भीतर केंद्र स लडि कए पटना विवि कए केंद्रीय विवि क दर्जा दिया देब।


text:
पटना। बिहार मे सेवा क अधिकार कानून (राइट टू सर्विस एक्ट) क शुरुआत कखनो भ सकैत अछि। एकर शुरूआत मे 10टा विभाग स भ सकैत अछि जेकरा लेल इ विभाग सब तैयार अछि। एहि कानून क बारे मे लोक कए पूरा जानकारी भेट जाए, एकरा लेल जागरूकता अभियान चलेबाक योजना सेहो तैयार अछि। ज्ञात हुए जे बिहार देशक पहिल एहन राज्य हुए जा रहल अछि जाहि ठाम इ कानून लागू होएत। राज्य क सूचना आ जनसम्पर्क विभाग क सचिव राजेश भूषण कहला अछि जे बिहार विधानसभा क बजट सत्र मे सेवा क अधिकार अधिनियम कए पास करि राज्यपाल क लग मे अनुमति लेल पठाउल गेल अछि। जहिना ओहि ठाम से अनुमति भेटल तहिना इ कानून राज्य मे लागू भ जाएत। ओना एकरा लागू करबा लेल अन्य प्रकारक तैयारी पूरा कैल जा रहल अछि। जाहि स इ कानून कए लागू करबा मे बेसी देरी नहि होएत। भूषण क अनुसार शुरुआती चरण मे इ कानून राज्य क राजस्व आ भूमि सुधार, शिक्षा, परिवहन आओर खाद्य आ उपभोक्ता संरक्षण विभाग सहित 10टा विभाग मे लागू कैल जाएत। एहि कानून क अनुपालन क लेल प्रत्येक विभाग मे एक-एकटा नोडल पदाधिकारी क नियुक्ति कैल जाएत, जिनका आवश्यक प्रशिक्षण देल जाएत। एहि कानून क तहत एकटा निश्चित समय सीमा मे लोक कए सरकारी कार्य संपादित करबाक प्रावधान अछि। एहि कानून कए लागू भेला पर लो ककए अपन काज लेल अनावश्यक रूप स सरकारी कार्यालयक चक्कर कटबा स मुक्ति भेट जाएत। मसलन, अगर ककरो आय प्रमाण पत्र, चरित्र प्रमाण पत्र या जाति प्रमाण पत्र बनेबाक अछि त सम्बंधित विभाग कए तीन दिन क भीतर इ काम पूरा करि देबाक अछि। उम्मीद कैल जा रहल अछि जे एहि कानून कए पास भेला पर कनिक न कनिक भ्रष्टाचार पर सेहो लगाम लागत।
मुख्य पृष्ठ समाचार सेवा क अधिकार लेल तैयार दसटा विभाग


text:
पटना। यात्री क संख्या क उछाल क मामला मे जय प्रकाश नारायण अंतरराष्ट्रीय एयरपोर्ट देश भरि क सबटा एयरपोर्ट कए पीछु छोडि देलक अछि। पिछला वित्तीय वर्ष क तुलना मे एयरपोर्ट पर 52 प्रतिशत यात्री क संख्या मे वृद्धि दर्ज कैल गेल अछि। वित्तीय वर्ष 2010-11 मे 8,38,509 यात्री यात्रा केलथि। वित्तीय वर्ष 2009-10 मे 5,52,440 आ 2008-09 मे 344446 यात्री क संख्या दर्ज कैल गेल छल। द्वितीय स्थान पर नागपुर एयरपोर्ट अछि। दिल्ली चेन्नई, कोलकाता, मुंबई, लखनऊ आओर गोवा एयरपोर्ट पर यात्री क संख्या मे उछाल देखल गेल अछि।
-
If this airport will be shifted to BIHTA & the RUNWAY LENGTH will be MORE THAN 8 kms – the this TRAVELLER BOOM will be even more.
Comments are closed.


text:
कलकत्ता: वेब पर मैथिलीक उपस्थिति कम नै अछि. बहुत रास वेब पोर्टल मैथिली मे समाद प्रस्तुत क' रहल अछि. मिथिमीडिया 15 अगस्त 2012 सं लगातार एहि क्षेत्र मे काज क' रहल अछि. काल्हि मने रविकें बेरूपहर 3 बजेसं मिथिमीडिया द्वारा 'वेब पत्रकारिता ओ मैथिली' विषय पर संगोष्ठी आ कविगोष्ठी आयोजित अछि.
संगोष्ठीक आयोजन विद्यापति सदन, झीलबगान, बागुइआटी (निकट 30सी बस स्टॉप) मे अछि. कार्यक्रमक पहिल सत्रमे वेब पत्रकारिता पर न्यू मीडिया एक्सपर्ट लोकनि अपन विचार प्रकट करताह. संगहि कविगोष्ठी मे महानगरक मैथिलीक लोकप्रिय कवि लोकनि द्वारा कविता पाठ होयत.
ज्ञात हो जे एहि विषयक संगोष्ठी पहिल खेप आयोजित भ' रहल अछि. कार्यक्रममे प्रवेश निःशुल्क अछि. बेस जनतब हेतु मोबाइल नंबर 9239415921 पर संपर्क कएल जा सकैत अछि.


text:
नओ साल, नओ सवाल
अजित कुमार आजाद
मैथिलीकेँ अष्टम अनुसूचीमे स्थान भेटलाक आइ नौ साल पुरि गेल। वर्ष 2003मे अझुके दिन पाँच करोड़सँ बेसी मैथिलीभाषीक सपना साकार भेल छल। सपना छल अपन भाषामे सांवैधानिक अधिकार भेटब, से भेटल। आइ हमरा समक भाषा 23 गोट अन्य भारतीय भाषाक संग प्रतिष्ठाक संग इतराय रहल अछि। इतराय हमहुँ सभ रहल छी। मुदा ई इतरेनाय कतेऽ सार्थक अछि अथवा कतेऽ निरर्थक, तकर पड़ताल करब जरूरी अछि। की हमरा सभ विगत नओ वर्षमे नओ डेग आगू बढ़लहुँ अछि? की हमरा लोकनि ओहने स्थितिमे नहि छी जेना 2003सँ पहिने रही आ कि हमरा लोकनिक हाथमे तत्कालीन प्रधानमंत्री अटल बिहारी वाजपेयीक प्रतापसँ एकटा झुनझुना आबि गेल जकरा जखन-तखन, अवसर-कुअवसर बजबैत रहैत छी।
हमरा लोकनिक पुरुखा जाहि कारणे मैथिलीकेँ सांवैधानिक अधिकार दियेबाक लेल व्यग्र छलाह अथवा कृत संकल्पित भेलाह, तकर अनेक कारण छल ताहिमे प्रमुख छल रोजी-रोजगारक अवसर भेटब, मैथिलीमे पढ़ौनी प्रारम्भ होयब, सरकारी संस्था सभमे मैथिलीक यथोचित व्यवहार होयब आदि मुदा उपरोक्त कारणमेसँ बीपीएससी-यूपीएससी परीक्षाकेँ यदि छोड़ि दी तऽ तकर बाद कतेक बहाली मैथिलीक नामपर भेल अछि? लोकसभा-राज्यसभा अथवा विधानसभा-विधानपरिषदमे आइ धरि एकहुुटा मैथिली अनुवादकक नियुक्ति नहि भेल अछि। लाखक-लाख शिक्षकक बहाली बिहारमे भेल मुदा मैथिलीक नामपर एकहुटा नञि। आकाशवाणी दरभंगा आ दरभंगा सहित मिथिलाक एकहुटा रेलवे स्टेशनपर क्रमेण प्रसारण-उदघोषणा नहि भऽ सकल अछि। मिथिलाक कोनो कोर्ट-कचहरीमे मैथिलीमे बहस तऽ छोड़ू, आवेदन-प्रतिवेदन आदि तक लोक-व्यवहारमे नञि आयल अछि आ एहिना-एहिनामे नओ वर्ष बीति गेल।
ई नओ वर्ष ओतबा समय तऽ अवश्य छल जाहिमे हमरा लोकनि मैथिलीकेँ नओ धाप आगू बढ़ा सकैत छलहुँ। से प्राय: तखन जखन कि एही अवधिमे 7 गोट पैघ-पैघ चुनाव बिहारमे सम्पन्न भेल अछि। 2 बेर लोकसभा, 3 बेर विधानसभा आ 2 बेर पंचायतक चुनाव एहि अभ्यंतर सम्पन्न भेल अछि। एकर अछैत हमरा लोकनि अपन जन-प्र्रतिनिधिकेँ मैथिलीक नामपर सङोर नञि कऽ सकलियनि। हद तऽ ई अछि जे अपवाद छोड़ि कऽ मैथिलीमे पर्चा-पोस्टर तक नजरिमे नञि आयल अछि। एहि सभ लेल हमरा लोकनि दोषी छी वा नञि अथवा अहू लेल हमरा लोकनि आने साल जकाँ सरकारकेँ दोषी ठहड़एबाक प्रयत्न करब? मैथिलीक कोनो पत्रिका आइयो ओतबे बिका रहल अछि, जतबे 2003सँ पहिने बिका रहल छल। एहि मामिलामे सरकार कतऽ दोषी अछि? साले साल बाबा विद्यापतिक नामपर लोकसभकेँ जमा कऽ कऽ, पदनधोत सभकेँ पाग-चद्दरि आदि ओढ़ा-पहिरा, भाँट जकाँ स्तुति गान कऽ कऽ हमरा लोकनि की साबित करए चाहैत छी से नञि जानि मुदा एतबा धरि सत्य अछि जे सम्मानित होबऽवला नेता-अभिनेता लोकनि हमरा सभकेँ गमि लेलनि अछि। मैथिलीक प्रति हमरा सभक आस्थाकेँ मड़ुआक दोबर बेचऽपर जे लोकनि उताहुल छथि तिनका लोकनिकेँ अपन छातीपर कतेक दिन धरि हमरा लोकनि बर्दास्त करब? एकर जवाब मांगी तँ ककरासँ मांगी? ई सवाल पछिला नओ सालसँ हमरा फिरीशान कएने अछि लगातार।


text:
हकार...दिल्ली मे रविदिन मैथिली साहित्य महासभाक कार्यक्रम
कंस्टीट्यूशन क्लब, रफी मार्ग पर पटेल चौक आ केंद्रीय सचिवालय मेट्रो स्टेशन के पास अछि एहि लेल अहां सभ के आबय मे कोनो परेशानी सेहो नञि होएत.
संयुक्त राष्ट्र संघ के तरफ सं 21 फरवरी के अंतर्राष्ट्रीय मातृभाषा दिवस घोषित करला के
बाद सं मैथिली साहित्य महासभा के ई दोसर वार्षिक संगोष्ठी अछि. एहि बेरक चर्चा के विषय अछि मैथिली साहित्यक वर्तमान परिदृश्य . एहि संगोष्ठी मे कइटा मैथिल विद्वान शामिल होएताह आओर अपन विचार रखताह. संगोष्ठी मे दिल्ली- एनसीआरे टा नहि बिहार सं सेहो लोक सभ आबि रहल छथिन्ह.
मैथिली साहित्य महासभा के एहि कार्यक्रमक अध्यक्षता प्रबोध साहित्य सम्मान से पुरस्कृत रविन्द्रनाथ ठाकुर जी करताह. हिनका संग साहित्य अकादमी के प्रतिनिधि देवेश चन्द्र देवेश, महेंद्र मलंगिया जी... साहित्य अकादमी पुरस्कार सं सम्मानित गंगेश गुजन, रमभरोस कापड़ी भ्रमर, देवशंकर नवीन, डॉ मंजर सुलेमान, पंकज पराशर आओर निवोदिता मिश्रा झा जी सेहो अपन विचार रखताह.
हिनका सभक संग मैथिली भोजपुरी अकादमी दिल्ली सरकार के उपाध्यक्ष कुमार संजॉय सिंह जी सेहो मौजूद रहताह.
कार्यक्रमक समाप्ति पश्चात जलपानक व्यवस्था सेहो अछि.
1 comment:
ReplyDelete
Thank you for taking the time to provide us with your valuable information. We strive to provide our candidates with excellent care and we take your comments to our mind.As always, we appreciate your confidence and trust in us.
CCNA Training in Chennai


text:
Saturday, October 15, 2011
"सजना के अंगना मे सोलह सिंगार"- रिलीजक बादक आरम्भिक रिपोर्ट आह्लादकारी (भास्कर झाक रिपोर्ट)
विश्वस्त सूत्र स प्राप्त सूचना के अनुसार मैथिलीक बहुचर्चित फिल्म सजना के अंगना में सोलह सिंगार, जे १४ अक्तूबर २०११ के रिलीज भेल ,के अपार सफलता भेट रहल अछि जे . अहि समय में इ फिल्म दरभंगा के छबी गृह क्रेज डोल्बी, सुपौल तथा बेनीपट्टी स्थित छबि गृह में बड धूमधाम स चलि रहल अछि . मधुबनिक छबि गृह सब में से हो जल्दिये देखावक प्रयास भय रहल अछि . फिल्म निर्देशक , कलाकार , संगीतकार श्री मुरलीधर जी मधुबनी स मोबाईल द्वारा सूचित कयाला कि टिकट काउंटर पर दर्शकगनअक बड भीर देखल जा सकैत अछि , इ अहि बताक द्योतक अछि कि यदि मैथिलि में बढ़िया फिल्म बनावल जाय ता दर्शाकगणक कोनो कमी नहिं. सजना के अंगना में सोलह सिंगारक सफलता मैथिलि सिनेमा के मुख्य धारा स जोराबक में बहुत महत्वपूर्ण साबित होयत .मैथिली के सुन्दर गीत संगीत और डैलोग स सजल मैथिलि फिल्म निर्माता संदीप झा प्रस्तुत सजना के अंगना में सोलह सिंगार मैथिली सिनेमा के इतिहास में अपन महत्वपूर्ण सफलता स अवश्य याद कायल जायत। (भाष्कर झा)
Posted by Unknown at 8:15 PM
Subscribe to: Post Comments (Atom)


text:
गाउँ विकास समिति
गाउँ विकास समिति (गाविस) नेपालक स्थानीय विकास मन्त्रालय अन्तर्गत निचलका तहक प्रशासनिक निकाय छी । प्रत्येक जिलामे बहुतेक गाविस अछि, मुदा सर्वसाधारण-सरकार अन्तरक्रिया आर प्रशासन उच्च होएत अछि । हाल नेपालमे ३,८०८ गाउँ विकास समिति अछि।[१] जनसङ्ख्याक आधारमे हरेक गाविस भिन्न भिन्न वार्डमे विभाजित अछि, जेकर सङ्ख्या औसतमे ९ सँ बेसी वा कम होएत अछि ।
विषय सूचीसभ
नेपालक जिला आ ओ अन्तर्गतक गाउँ विकास समितिसभ[सम्पादन करी]
रुकुम जिला गाविससभ[सम्पादन करी]
अछाम[सम्पादन करी]
अर्घाखाँची[सम्पादन करी]
इलाम[सम्पादन करी]
उदयपुर[सम्पादन करी]
ओखलढुङ्गा[सम्पादन करी]
कैलाली[सम्पादन करी]